Na dita pùblega ła xe na dita che ła ga el sojeto econòmego che el xe diretamente o indiretamente on istituto de derito pùblego. Sta definision de dita pùblega, baxada sol sojeto econòmego, ła xe ła preferia inte ła dotrina, parché ritegnesta pì signifegadiva; xe pusìbiłe, parò, anca na definision baxada sol sojeto xurìdego , considerando pùbleghe le dite andove sto sojeto el xe na persona xurìdega de derito pùblego, anca se xeneralmente no el fa parte de ła pùblega aministrasion. Łe do definision no łe coinside, par exenpio, na società par asion controłada da on ente pùblego ła xe na dita pùblega se ghe se consìdara el sojeto econòmego, privada invese se ghe se consìdara el sojeto xurìdego. Na società par asion controlada da na società par asion a so volta controłada da on ente pùblego ła saria na dita privada se ghe se considerase solché el controło direto, ma in realtà ła resta na dita pùblega. El conseto econòmego de dita pùblega no el coinside co el conseto xurìdego de , intendesto cofà persona xurìdega de derito pùblego. De fati, połe èsarghe dite pùbleghe che łe xe persone xurìdeghe de derito privà o dite pùbleghe prive de personałità xurìdega, e, de conseguensa, parte de on ente pùblego pì grando . Inte ła fin, i enti pùbleghi de caràtaro no econòmego no łe xe oviamente dite: par exenpio, ła scoła pùblega o el comun.